**Anotācija pētījumam "** **Pētījums par nepieciešamajiem atbalsta pakalpojumiem ģimenēm ar bērniem, kur vienam vai abiem vecākiem noteikta invaliditāte "**

**A study on the necessary support services for families with children where one or both parents have a disability**

|  |  |
| --- | --- |
| **Izvērtējuma mērķis, uzdevumi un galvenie rezultāti latviešu valodā** *(brīvā tekstā, aptuveni 150 vārdu)* Pētījuma mērķis bija novērtēt, vai vecākiem ar invaliditāti (I, II, III invaliditātes grupa) ir specifiskas vajadzības vai ierobežojumi savu bērnu aprūpei, kas ir atšķirīgi no pārējiem vecākiem, kuriem nav invaliditāte.Pētījumā tika izvirzīti šādi pētnieciskie jautājumi:1) Ar kādiem ierobežojumiem, grūtībām un izaicinājumiem savu bērnu aprūpē saskaras vecāki ar invaliditāti?2) Vai un kāds papildu atbalsts, izmaiņas atbalsta sistēmā vecākiem ar invaliditāti ir nepieciešamas, lai pilnvērtīgi aprūpētu bērnus? Kāda ir šo pasākumu atbilstība un ieviešanas iespējamība esošajā politiskajā, institucionālajā, finansiālajā un tiesiskajā ietvarā?Gala rezultātā ir izstrādāts pētījuma ziņojums un priekšlikumi nepieciešamajiem papildu atbalsta pasākumiem vecākiem ar invaliditāti. Kopumā secināms, ka vecāku ar invaliditāti specifiskās problēmas ir vienlīdz izplatītas kā nespecifiskās jeb visām personām ar invaliditāti / vecākiem bez invaliditātes raksturīgās problēmas. Vienlaikus pilnvērtīgai bērna aprūpes nodrošināšanai arī kopējo (nespecifisko) problēmu risināšana ir būtiska un reizēm pat aktuālāka tieši vecākiem ar invaliditāti, kuri audzina nepilngadīgus bērnus. Papildus secināms, ka vecāki ar GRT ir specifiska grupa, tā nereti pieprasa atšķirīgu pieeju, salīdzinot ar personām, kurām ir cita veida FT. Pētījuma priekšlikumos galvenais uzsvars ir vērsts uz to, ka vecāku ar invaliditāti atbalstam ir jābūt individualizētam, ir būtiska starpnozaru un dažādu jomu speciālistu sadarbība identificēto problēmu risināšanā. Liels uzsvars ir likts arī uz dažādiem izglītojošiem un informatīviem pasākumiem, kas neprasa lielas investīcijas, bet var pozitīvi ietekmēt vecāku ar invaliditāti situāciju.  | **Izvērtējuma mērķis, uzdevumi un galvenie rezultāti angļu valodā** *(brīvā tekstā, aptuveni 150 vārdu)*The aim of the study was to assess whether parents with disabilities (disability group I, II, III) have specific needs or limitations in taking care of their children, which are different from other parents who do not have disabilities.The following research questions were defined in the study:1) What limitations, difficulties and challenges do parents with disabilities face in caring for their children?2) Whether and what kind of additional support, changes in the support system are necessary for parents with disabilities to care for their children? What is the relevance and feasibility of implementation of these measures in the existing political, institutional, financial, and legal framework?In the result of the study a research report and proposals for the necessary additional support measures for parents with disabilities is elaborated. In general, it can be concluded that the specific problems of parents with disabilities are about as common as non-specific ones, i.e., problems characteristic of all persons with disabilities / parents without disabilities. At the same time, for the provision of full-fledged child care, the solution of common (non-specific) problems is also essential and sometimes even more relevant for parents with disabilities who are raising minor children. In addition, it can be concluded that parents with mental disorders are a group that often require more specific support than persons with other types of functional disorders. In the proposals, it is emphasized that the support of parents with disabilities must be individualized, the cooperation of specialists from various fields is essential in solving the identified problems. Great emphasis has also been placed on various educational and informative measures, which do not require large investments, but can have a positive impact on the situation of parents with disabilities. |
| **Galvenās izvērtējumā aplūkotās tēmas:** | Vecāku ar invaliditāti struktūra, nodarbinātība un ienākumu izvērtējumsVecāku ar invaliditāti dzīves apstākļi, spēja nodrošināt bērna pamatvajadzībasIerobežojumi, grūtības un izaicinājumi, ar kuriem savu bērnu aprūpē saskaras vecāki ar invaliditāti.Nepieciešamais atbalsts vecākiem ar invaliditāti, lai pilnvērtīgi aprūpētu bērnus. |
| **Izvērtējuma pasūtītājs:**  | Labklājības ministrija |
| **Izvērtējuma īstenotājs:**  | SIA “AC Konsultācijas” |
| **Izvērtējuma** īstenošanas gads | 2022. |
| **Izvērtējuma** finansēšanas summa un finansēšanas avots:  | 23 700,00 bez PVNLabklājības ministrija |
| **Izvērtējuma klasifikācija\*** | Padziļinātas ekspertīzes pētījumi politikas vai tiesiskā regulējuma izstrādei, politikas analīzei un ietekmes novērtēšanai – pētījumi, kas tiek izstrādāti, lai iegūtu neatkarīgu analīzi par konkrētas politikas vai tiesiskā regulējuma izstrādes nepieciešamību, novērtētu esošās politikas vai regulējuma īstenošanu un sasniegtos rezultātus. |
| **Politikas joma, nozare\*\*** | Nodarbinātības un sociālā politika, sociālā iekļaušana. |
| **Izvērtējuma ģeogrāfiskais aptvērums***(visa Latvija vai noteikts reģions/novads)* | Visa Latvija. |
| **Izvērtējuma** mērķa grupa/-as:  | Personas ar invaliditāti vecumā no 20 līdz 65 gadiem, kuru apgādībā ir bērni |
| **Izvērtējumā izmantotās metodes pēc informācijas ieguves veida:** |  |
| 1) tiesību aktu vai politikas plānošanas dokumentu analīze | Jā |
| 2) statistikas datu analīze | Jā |
| 3) esošo pētījumu datu sekundārā analīze | Nē |
| 4) padziļināto/ekspertu interviju veikšana un analīze | Jā |
| 5) fokusa grupu diskusiju veikšana un analīze | Jā |
| 6) gadījumu izpēte | Nē |
| 7) kvantitatīvās aptaujas veikšana un datu analīze | Jā |
| 8) citas metodes (norādīt, kādas) | Ekspertu paneļa diskusija |
| **Kvantitatīvās metodes** *(ja attiecināms)*: |  |
| 1) aptaujas izlases metode:  | Nereprezentatīva izlase, pēc ērtākās pieejamības principa |
| 2) aptaujāto/anketēto respondentu/vienību skaits:  | 260 |
| **Kvalitatīvās metodes** *(ja attiecināms)*: |  |
| 1) padziļināto/ekspertu interviju skaits *(ja attiecināms):*  | 8 |
| 2) fokusa grupu diskusiju skaits *(ja attiecināms):*  | 2 |
| **Izmantotās analīzes grupas (griezumi):** | Dzīvesvieta, vecums, dzimums, FT veids, invaliditātes grupa, invaliditātes iegūšanas laiks, ienākumi. |
| **Izvērtējuma autori\*\*\*** *(autortiesību subjekti)* | SIA “AC Konsultācijas”, Reģ. Nr. 40003586611Aija Zobena, Kristīne Vībane, Anita Baltace, Dārta Gātere, Inguna Tomsone |

Piezīmes:

1. \* Klasifikācijas grupa atbilstoši Ministru kabineta 2013.gada 3.janvāra noteikumu Nr.1 "Kārtība, kādā publiska persona pasūta pētījumus" II nodaļai.

2. \*\* Politikas joma un nozare atbilstoši Ministru kabineta 2009.gada 7.aprīļa noteikumu Nr.300 "Ministru kabineta kārtības rullis" 3.pielikumam.

3. \*\*\* Atbilstoši Izvērtējuma īstenotāja sniegtajai informācijai.